ལྷ་ས།
ལྷ་ས། སེམས་ཀྱི་ཞེན་ཆགས་དང་ཡིད་ཀྱི་འབོད་པ་དེ་ཡིན་ནམ། ལྷ་ས།
སྔར་སོང་ལྷ་ཚོགས་ཀྱིས་ཡོངས་སུ་བསྐོར་བའི་ལྷ་ཡུལ་དེར། བློ་གྲོས་ཀྱི་རྩལ་
ལས་ཕྱུང་པའི་བརྗིད་ཉམས་ཕོ་བྲང་དམར་པོ་ཡོད་ལ། འོད་ཟེར་གྱི་དཀྱིལ་
འཁོར་དང་འཇའ་ཚོན་གྱི་གུར་ཁང་བཞིན་མཛེས་པའི་ནོར་བུ་གླིང་ཁ་ཡོད། ལྷ་
སར་དད་ལྡན་སེམས་ཀྱི་གནས་ཁང་གཙུག་ལག་ཆེ་ཆུང་ཡོད་ལ། དད་ཅན་འདི་
ཕྱིའི་སྐྱབས་མགོན་ཇོ་ཤག་རྣམ་གཉིས་ཡོད། ལྷ་སར་གཙུག་ལག་ནོར་བུའི་བང་
མཛོད་སེར་འབྲས་དགའ་གསུམ་ཡོད་ལ། ལོ་རྒྱུས་དམངས་སྲོལ་གྱི་མེ་ལོང་བར་
སྐོར་དང་ཁྲོམ་གཟིགས་ཁང་ཡང་ཡོད། ལྷ་ས། སེམས་ཀྱི་འཆར་སྣང་དང་ཡིད་
ཀྱི་འདུན་པ་དེ་ཡིན་ནམ། སྔར་སོང་ལྷ་ཚོགས་ཀྱིས་བསྐོར་ཞིང་དབེན་པའི་རི་
ཁྲོད་འདྲ་ བའི་ ཞིང་ ཁམས་དེ་ན། ད་གཟོད་མི་རིགས་དང་ སྐད་ རིགས་ མི་
མཚུངས་པའི་མི་ཚོགས་མཐུག་ཅིང་། མཐོན་པོ་དགུང་སྔོན་དབྱིངས་སུ་བྱ་ཁྱུང་
འདྲ་བའི་ལྕགས་བྱ་ལྡིང་འཁོར་ལ་བྲེལ་ལ། · དོག་མོ་ས་གཞིའི་སྟེང་ན་གཡུ་
འབྲུག་སྔོན་མོའི་འཁྱུག་འགྲོས་མྱུར་ཞིང་། ཕྲེད་གཞུང་སྡོམ་དྲའི་སྟེང་གི་མི་
གཅིག་སྣ་ ཚོགས་ འཕྲུལ་ རིགས་ ཀྱིས་ སྔར་ སོང་ དབེན་ པ་བཙོམས། ལྷ་ ས།
སེམས་ཀྱི་དམིགས་པ་དེ་དང་ཡོད་ཀྱི་གཏད་ས་དེ་ཨེ་ཡིན། ཕོ་བྲང་དམར་པོའི་
མདུན་དུ་ལངས་དུས། ང་རང་མིག་མེད་གྲོག་མ་ལྟ་བུའི་ཉམས་ཞན་ནུས་མེད་

ཞིག་དང༌། རྫོང་རྒྱབ་ཀླུ་ཁང་ནས་པོ་ཏ་ལར་ཅེར་དུས། རང་སེམས་ཀླུ་དབང་
རྒྱལ་པོའི་ཕོ་བྲང་བཞིན་དུ་དབེན་འཇགས་ལ་གནས་ཐབས་མི་འདུག ཉམས་
ཆུང་གི་ང་རང་། ནུས་མེད་ཀྱི་ང་རང་། ཉམས་ཞན་གྲོག་མ་ཞིག་གི་རང་ཚུགས་
འཛིན་ན། ཕོ་བྲང་གི་གཡས་གཡོན་ལ་འཁོར་བའི་དད་ལྡན་གྱི་མི་ཚོགས་དེ་དག
དམིགས་པ་དང་ཁ་ཕྱོགས་མི་མཚུངས་ཤིང་འདུར་རྒྱུག་ལ་བྲེལ་བའི་མིག་མེད་
གྲོག་མའི་ཚོགས་ནི་ཨེ་ཡིན། ལྷ་ས། རྨི་ལམ་ལྟ་བུའི་བགས་ཆགས་ཤིག་དང་
འཇའ་ཚོན་ལྟ་བུའི་སེམས་འདུན་དེ་ཡིན་སྲིད་དམ། ལྷ་ས་ཆུང་དུས་ཨ་མའི་
ཞིམ་མངར་ནུ་ཞོ་དེ་ཡིན་ཚེ། ངས་དྲན་སྣང་གི་གཤོག་ཟུང་བརྐྱངས་ཏེ་ཨ་མའི་
མགུལ་ལ་དམ་པོར་འཁྱུད་ངེས། ལྷ་ས་དྲོད་ལམ་ལམ་གྱི་ཨ་མའི་པང་ཁ་དེ་ཡིན་
ན། ངས་བདེ་མོའི་པང་དུ་སྐྱིད་པོའི་རྨི་ལམ་ལ་བཞུགས་ངེས། ལྷ་ས་བྱམས་
དང་བརྩེ་བས་ཕྱུག་པའི་ཨ་མའི་འཛུམ་ཞལ་དེ་ཡིན་ཚེ། ངས་རྒྱང་བཞུད་ཀྱི་
རྐང་རྗེས་རེ་རེར་སྨོན་འདུན་བཟང་པོའི་མེ་ཏོག་གི་ཕྲེང་ཞལ་རེ་རེ་འཇོག་ངེས།
ལྷ་ས། ཚབ་བྱེད་ཀྱི་མིང་ཚིག་ཞིག་དང་ནམ་དུས་ཤིག་གི་རྒྱང་འབོད་ནི་ཨེ་ཡིན།
ཕོ་བྲང་དམར་པོའི་ཡང་སྟེང་དུ་ལངས་ཏེ། འདུ་ལོང་ཁྲོད་ཀྱི་ལྷ་སར་ཕྱོགས་
སྐབས། སེམས་པ་དགུང་སྔོན་དབྱིངས་སུ་འཁོར་བའི་སྤྲིན་དཀར་གྱི་འཁྱུག་
འགྲོས་ཇི་བཞིན་སྡོད་ཚུགས་མེད་འདུག་ལ། འདུན་པ་རྒྱང་རིང་རྒྱང་རིང་ལ་
ཕྱོགས་པའི་དྭངས་གསལ་སྐྱིད་ཆུ་བཞིན་དུ་བར་མེད་ལ་བཞུར་འགྲོ། ཕོ་བྲང་
དམར་པོའི་ཡང་སྟེང་དུ་ལངས་ཏེ། སེམས་འདུན་གྱིས་སྐུལ་བའི་རྨི་ལམ་ལྟ་བུའི་
འཆར་སྣང་ལ་བཞུགས་སྐབས། མིག་ལམ་དུ་འཆར་བའི་ཡུམ་ཆེན་འདྲ་བའི་
སེམས་ཁོང་གི་ལྷ་ས། ལྷ་ཚོགས་མེད་པའི་ལྷ་ཡུལ་དེ་ཡིན་ནམ།
3

:,